Gde je moj ljubimac?

Web aplikacija za pronalazak kućnih ljubimaca

Vizija sistema

Verzija 1.0

Pregled izmena

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 12.03.2021. | 1.0 | Inicijalna verzija | Petra, Milica, Vojislav |
|  |  |  |  |
|  |  |  |  |
|  |  |  |  |

Sadržaj

[1. Cilj dokumenta 5](#_Toc66451955)

[2. Opseg dokumenta 5](#_Toc66451956)

[3. Reference 5](#_Toc66451957)

[4. Pozicioniranje proizvoda 5](#_Toc66451958)

[4.1 Poslovne mogućnosti 5](#_Toc66451959)

[4.2 Postavka problema 5](#_Toc66451960)

[4.3 Postavka pozicije proizvoda 6](#_Toc66451961)

[5. Opis korisnika 6](#_Toc66451962)

[5.1 Opis potencijalnog tržišta 6](#_Toc66451963)

[5.2 Profili korisnika 6](#_Toc66451964)

[5.3 Opis okruženja 7](#_Toc66451965)

[5.4 Osnovne potrebe korisnika 7](#_Toc66451966)

[5.5 Alternative i konkurencija 7](#_Toc66451967)

[6. Opis proizvoda 8](#_Toc66451968)

[6.1 Perspektiva proizvoda 8](#_Toc66451969)

[6.2 Pregled mogućnosti 9](#_Toc66451970)

[6.3 Pretpostavke i zavisnosti 9](#_Toc66451971)

[6.4 Cena 9](#_Toc66451972)

[6.5 Licenciranje i instalacija 9](#_Toc66451973)

[7. Funkcionalni zahtevi 9](#_Toc66451974)

[7.1 Prijavljivanje na sistem 10](#_Toc66451975)

[7.2 Unos, prikaz i ažuriranje podataka o životinjama 10](#_Toc66451976)

[7.3 Kreiranje, arhiviranje i brisanje korisnika 10](#_Toc66451977)

[7.4 Unos, prikaz i ažuriranje podataka o korisnicima 10](#_Toc66451978)

[7.5 Ocenjivanje 10](#_Toc66451979)

[8. Ograničenja 10](#_Toc66451980)

[9. Zahtevi u pogledu kvaliteta 10](#_Toc66451981)

[10. Prioritet funkcionalnosti 10](#_Toc66451982)

[11. Nefunkcionalni zahtevi 11](#_Toc66451983)

[11.1 Zahtevi u pogledu standardizacije 11](#_Toc66451984)

[11.2 Sistemski zahtevi 11](#_Toc66451985)

[11.3 Zahtevi u pogledu performansi 11](#_Toc66451986)

[11.4 Zahtevi u pogledu okruženja 11](#_Toc66451987)

[12. Dokumentacija 11](#_Toc66451988)

[12.1 Korisničko uputstvo 11](#_Toc66451989)

[12.2 *Online* uputstvo 11](#_Toc66451990)

[12.3 Uputstvo za instalaciju i konfigurisanje 11](#_Toc66451991)

[12.4 Pakovanje proizvoda 11](#_Toc66451992)

Vizija sistema

# Cilj dokumenta

Cilj ovog dokumenta je definisanje zahteva visokog nivoa web aplikacije za pronalazak kućnih ljubimaca - Gde je moj ljubimac? u pogledu potreba krajnjih korisnika (vlasnika, potencijalnih udomitelja, ljubitelja životinja).

# Opseg dokumenta

Dokument se odnosi na web aplikaciju Gde je moj ljubimac? koja će biti razvijena od strane tima Vinopije.net. Namena sistema Gde je moj ljubimac? je efikasno, kategorizovano i objedinjeno prezentovanje, kreirane i održavanje sadržaja vezanih za sve lutalice, izgubljene ljubimce ili napuštene životinje na teritoriji grada Niša.

# Reference

Spisak korišćene literature:

1. Gde je moj ljubimac? – Predlog projekta, SWE-Gde je moj ljubimac?-01, V1.0, 2021, Vinopije.net.
2. Gde je moj ljubimac? – Planirani raspored aktivnosti na projektu, V1.0, 2021, Vinopije.net.

# Pozicioniranje proizvoda

## Poslovne mogućnosti

Gde je moj ljubimac? predstavlja web aplikaciju čija je namena efikasno, kategorizovano i objedinjeno prezentovanje, kreiranje i održavanje sadržaja vezanih za sve lutalice, izgubljene ljubimce ili napuštene životinje na teritoriji Niša (u daljem tekstu životinje). Karakteristični sadržaji kojima se laboratorija prezentuje su osnovni podaci o napuštenim/pronađenim/izgubljenim životinjama, podaci o vlasnicima, potencijalnim udomiteljima i osobama koje su ljubitelji životinja, a pronašli su neku životinju.

Gde je moj ljubimac? aplikacija neće obrađivati domen ostalih aspekata vezanih za kućne ljubimce, kao što su kupovina/prodaja, hrana i oprema za ljubimce jer se podrazumeva korišćenje postojećih sistema za kupovinu ljubimca, hrane i opreme kao što su web prodavnice odgajivačnica, pet shop-ova i slično.

## Postavka problema

|  |  |
| --- | --- |
| *Problem je* | nemogućnost brzog pronalaska izgubljenih životinja, potencijalnih vlasnika životinja koje su pronađene i potencijalnih udomitelja. |
| *Pogađa* | vlasnike životinja, potencijalne udomitelje životinja, sve ljubitelje životinja, napuštene / izgubljene životinje. |
| *Posledice su* | gubitak ljubimaca, stres za vlasnike i životinje, potencijalna smrt životinja, povećan broj lutalica, odustajanje od udomljavanja. |
| *Uspešno rešenje će* | omogućiti brzo i efikasno pronalaženje ljubimaca / vlasnika ljubimaca takodje i pronalazak novog vlasnika životinje koje nemaju svoj dom. |

## Postavka pozicije proizvoda

|  |  |
| --- | --- |
| *Proizvod je namenjen* | vlasnicima životinja, potencijalnim udomite- ljima i svim ostalim ljubiteljima životinja.. |
| *Koji* | će omoguciti potencijalnim korisnicima da uštede vreme, energiju, novac. Stres vlasnika i ljubimaca će svesti na minimum. |
| *Proizvod je* | Web aplikacija. |
| *Koja* | će okupiti sve ljubitelje životinja na jednom mestu, objediniće sve informacije i na taj način će znatno ubrzati proces rešavanja problema. |
| *Za razliku od* | velikog broja facebook grupa gde su informa- cije nepregledne i razbacane. |
| *Naš proizvod će* | okupiti korisnike na jednom mestu i omogućiti im da podaci budu pregledni i kategorisani. |

# Opis korisnika

U ovom odeljku opisani su korisnici Gde je moj ljubimac? aplikacije. Postoje 3 tipa korisnika: administrator portala, registrovani korisnici, anonimni korisnici.

## Opis potencijalnog tržišta

Potencijalni korisnici sistema su osobe starije od 13 godina sa osnovnim poznavanjem rada na računaru i najčešće osobe koje kod kuće poseduje personalne računare i pristup Internetu.

Inicijalna verzija Gde je moj ljubimac? aplikacije će biti namenjena svima koji se nalaze na teritoriji grada Niša. Kao rezultat, Gde je moj ljubimac? aplikacija će biti projektovana da bude fleksibilna i kategorizovana. Posebna pažnja će biti obraćena na izdvajanje grafičkog dizajna prezentacije od funkcionalnosti kako bi svaka instanca aplikacije mogla da ima svoj upečatljivi pečat.

Dizajn portala će biti što je moguće više zasnovan na podacima koji se čuvaju u bazi podataka što će omogućiti jednostavne modifikacije nakon instalacije sistema.

## Profili korisnika

**Administrator portala (skraćeno administrator):**

Administrator je zadužen za instaliranje, konfigurisanje i kasnije održavanje konfiguracije aplikacije, kao i održavanje i brisanje (ukoliko je to potrebno) kreiranih profila. Takođe, zadužen je i za praćenje aktivnosti ostalih korisnika i administraciju objavljenog sadržaja.

U ulozi administratora će se najčešće naći fakultetski obrazovana osoba sa visokim nivoom poznavanja rada na računaru i administriranja web servera.

Administrator će imati pristup svim funkcijama sistema. Administrator neće moći da ažurira ili briše ostale administratore.

**Registrovani korisnik (skraćeno korisnik):**

Korisnik je svaka osoba koja želi da pristupi web aplikaciji i interaguje sa drugim korisnicima. Korisnik kreira i ažurira svoj profil. Ima mogućnost postavljanja, ažuriranja i brisanja svojih oglasa, komentarisanja svojih i tuđih oglasa, kao i ocenjivanja drugih korisnika. Takođe, ima mogućnost pregleda javnih informacija o drugim registrovanim korisnicima i pregleda svih oglasa. Korisnik ne može da ažurira ili briše oglase drugih korisnika, niti profile drugih korisnika.

**Anonimni korisnik:**

Anonimni korisnik je osoba zainteresovana za sadržaj web aplikacije. Može biti bilo ko, sa bilo kojim nivoom obrazovanja. Anonimni korisnik ima pristup svim oglasima i javnim informacijama o registrovanim korsnicima. Anonimni korisnik ne može da komentariše nijedan oglas, niti da ocenjuje registrovane korisnike. Anonimni korisnik može postati registrovani korisnik kreiranjem naloga na web aplikaciji.

## Opis okruženja

Korisnici sistema pristupaju sistemu preko web-a što zahteva minimum modemsku Internet konekciju. Ne postoje posebna ograničenja u pogledu okruženja.

## Osnovne potrebe korisnika

Osnovne potrebe korisnika identifikovane na osnovu intervjuisanja potencijalnih korisnika su:

1. **Nemogućnost brzog pronalaska izgubljenih životinja.** Trenutno ne postoji aplikacija za pretragu izgubljenih životinja . Pretraga se vrši preko socijalnih mreža, dok će naša aplikacija omogućiti laku preglednost o izgubljenim životinjama.
2. **Nemogućnost brzog pronalaska vlasnika izgubljenih životinja.** Trenutno ne postoji aplikacija za komunikaciju i pronalazak vlasnika izgubljenih životinja. Ukoliko neko naiđe na životinju u gradu koja se izgubila, pretragu za vlasnicima vrši preko socijalnih mreža, dok će naša aplikacija omogućiti lakšu preglednost i bržu komunikaciju i objedinjenost informacija.
3. **Nemogućnost brzog pronalaska potencijalnih udomitelja/životinja za udomljavanje.** Trenutno ne postoji nijedna aplikacija koja bi povezivala potencijalne udomitelje sa onima koji imaju životinje za udomljavanje. Pretraga se obično vrši putem socijalnih mreža ili živom rečju preko poznanika. Naša aplikacija će povezati dve strane i stvoriti lakšu komunikaciju.
4. **Neažurnost i nekompletnost informacija na socijalnim mrežama.** Trenutno postojeće informacije o životinjama na socijalnim mrežama su necentralizovane, neažurne i nekompletne. Često se dešava da su više istih oglasa objavljeni u jednoj grupi, odnosno da korisnici nisu članovi više grupa. Takođe, dešava se da se oglasi zloupotrebe kako bi se saznale lokacije na kojima su psi, pa se onda na istim mestima postavljali otrovi, hvatali psi i slično.

## Alternative i konkurencija

Detaljno istraživanje vezano za analizu postojećih proizvoda koji bi u potpunosti rešili navedene probleme nije obavljeno, tako da za sada nije poznato da li postoje gotova rešenja kao alternativa proizvoda koji se razvija.

Pri definisanju zahteva imalo se u vidu postojanje postojećih velikog broja facebook grupa koje se bave ovom temom ali ne nude adekvatna rešenja koja ima ovaj proizvod koji se razvija.

# Opis proizvoda

U ovom odeljku je dat pogled na osnovne mogućnosti Gde je moj ljubimac? aplikacije, kontekst u kome sistem treba da funkcioniše i konfiguracija sistema.

## Perspektiva proizvoda


Gde je moj ljubimac? portal će zameniti postojeći veliki broj facebook grupa. Novi sistem će koristiti postojeći DBMS instaliran na mašini koja predstavlja Web server Gde je moj ljubimac? portala. Dijagram koji pokazuje kontekst sistema je dat na slici 6.1.1.

Gde je moj ljubimac? sistem će biti zasnovan na klijent/server arhitekturi Web aplikacija ilustrovanoj na slici 6.1.2. Serverski deo će se izvršavati u kontekstu Web servera na personalnom računaru koji je za to namenjen. Pri izboru tehnologije potrebno je voditi računa da sistem može raditi i na Linux i na Windows, Android i iOS platformi. Serverske komponente će komunicirati sa DBMS-om koji se nalazi na istoj mašini.

Tanki klijent sistema se izvršava na personalnim računarima, u okviru Web čitača koji se sa Web serverom povezuje preko Interneta. Ne postoji potreba za posebnom instalacijom klijenta, ali je potrebno voditi računa o kompatibilnosti sistema sa različitim popularnim tipovima Web čitača.



**Slika 6.1.1. Kontekst sistema Gde je moj ljubimac?**



**Slika 6.1.2. Pregled sistema Gde je moj ljubimac?**

## Pregled mogućnosti

Tabela prikazana u ovom odeljku identifikuje osnovne mogućnosti Gde je moj ljubimac? portala u pogledu prednosti koje nudi i funkcionalnosti koje te prednosti ostvaruju. Dodatni opis funkcionalnih zahteva je dat u odeljku 7 ovog dokumenta.

|  |  |
| --- | --- |
| **Prednosti** | **Funkcionalnosti** |
| Centralizovana i konzistentna evidencija podataka o registrovanim korisnicima, ocenjivanje aktivnosti korisnika na aplikaciji | Prikaz javnih informacija registrovanih korisnika.  Mogućnost evaluiranja registrovanih korisnika aplikacije |
| Centralizovana i kategorizovana evidencija podataka o izgubljenim životinjama i o životinjama koje nemaju svoj dom | Prikaz i pretraživanje svih izgubljenih i životinja koje je moguće udomiti koje registrovani korisnici unose.  Sortiranje životinja po vrti i po rasi.  Mogućnost ažuriranja oglasa od strane kreatora oglasa. |
| Jednostavno ažuriranje podataka sa bilo koje lokacije | Mogućnost pristupa i ažuriranja svih podataka sa bilo koje lokacije korišćenjem PC-a i Internet konekcije. |

## Pretpostavke i zavisnosti

Gde je moj ljubimac? sistem, kao Web aplikacija je zavisan od:

* Podrška web servera za izabrani skripting jezik.
* Podrška skripting jezika za Linux i Windows Android i iOS platformu.
* Mogućnost povezivanja sa DBMS-om iz skripting jezika.
* Podrška DBMS-a za Linux i Windows platformu.
* Funkcionalnosti Web čitača koje korisnici upotrebljavaju za pristupanje portalu.

## Cena

Zbog ograničenja u pogledu budžeta, cena razvoja sistema ne sme da premaši sumu od 250.000 dinara.

Za instalaciju sistema će biti iskorišćeni postojeća web server mašina tako da nije potrebno odvajati poseban budžet za kupovinu hardvera.

## Licenciranje i instalacija

S obzirom da sistem predstavlja Web aplikaciju ne postoje potrebe za instalacijom kao ni posebni zahtevi u pogledu licenciranja.

# Funkcionalni zahtevi

U ovom odeljku su definisane funkcionalnosti Gde je moj ljubimac? sistema. Opisane funkcionalnosti predstavljaju osnovne mogućnosti sistema koje je neophodno implementirati da bi se zadovoljile potrebe korisnika.

## Prijavljivanje na sistem

Za administratora i registrovane korisnike se mora obezbediti prijavljivanje na portal korišćenjem korisničkog imena i lozinke. Sistem treba da obezbedi korisniku mogućnost promene lozinke.

Anonimni korisnici aplikacije pristupaju informacijama bez potrebe prijavljivanja na sistem.

## Unos, prikaz i ažuriranje podataka o životinjama

Registrovani korisnik je zadužen za kreiranje, ažuriranje i brisanje oglasa o životinjama koji će se prikazivati na delu web aplikacije namenjenom za to.

Anonimni korisnici će imati mogućnost prikaza oglasa, ali ne i ažuriranja i brisanja.

## Kreiranje, arhiviranje i brisanje korisnika

Anonimni korisnik postaje registrovani korisnik kada napravi svoj profil, tako da svaki korisnik ima mogućnost kreiranja svog profila. Registrovani korisnik ima mogućnost brisanja svog profila.

Sem toga, administrator ima mogućnost brisanja postojećih korisničkih naloga registrovanih korisnika.Takođe, administrator ima mogućnost blokiranja budućeg kreiranja naloga sa određenom e-mail adresom.

## Unos, prikaz i ažuriranje podataka o korisnicima

Za svaki kreirani nalog korisnika potrebno je vezati i informacije koje će se prikazivati uniformno na centralizovanom nivou. Svaki član zadužen je za unos i ažuriranje sopstvenih podataka.

## Ocenjivanje

Svaki registrovani korisnik će moći da oceni drugog korisnika, sa mogućnošću revidiranja ocene koju je dao. Pamtiće se i prikazivati samo poslednje dodeljena ocena.

# Ograničenja

Kao dopuna pretpostavki i zavisnosti definisanih u odeljku 6, Gde je moj ljubimac? aplikacija će biti razvijana pod sledećim ograničenjima:

* Sistem neće zahtevati nabavljanje novog hardvera.
* Sistem će se osloniti na besplatna softverska rešenja (skripting jezik, DBMS, Web server), tako da neće zahtevati kupovinu dodatnog softvera.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi, robusnosti, tolerancije na otkaze i lakoće korišćenja.

Dostupnost: Aplikacija će biti dostupan 24 časa dnevno, 7 dana u nedelji.

Lakoća korišćenja: Aplikacija će posedovati jednostavan i intuitivan interfejs prilagođen profilima korisnika koji će ga koristiti.

Održavanje: Aplikacija treba biti jednostavan za održavanje. Potrebno je izdvojiti grafički dizajn od sadržaja. Podatke koje čine sadržaj treba čuvati u bazi podataka.

# Prioritet funkcionalnosti

U ovom odeljku su date smernice u pogledu relativnog značaja predloženih funkcionalnosti. Funkcionalnosti propisane u ovom dokumentu treba realizovati kroz beta i konačnu verziju. Prioritet funkcionalnosti koje će biti realizovane je sledeći:

* Prijavljivanje na sistem
* Kreiranje, arhiviranje i brisanje korisničkih naloga
* Unos, prikaz i ažuriranje oglasa
* Unos, prikaz i ažuriranje podataka o korisnicima aplikacije
* Unos, prikaz i ažuriranje ocena korisnika
* Unos, prikaz i ažuriranje komentara na oglasima
* Unos, prikaz i ažuriranje osnovnih podataka o portalu

# Nefunkcionalni zahtevi

## Zahtevi u pogledu standardizacije

Klasifikaciju publikacija treba standardizovati sa postojećom tipologijom propisanom od strane Ministarstva državne uprave i lokalne samouprave.

## Sistemski zahtevi

Gde je moj ljubimac? sistem će biti realizovan korišćenjem .NET, dok će se kao DBMS koristiti MySQL.

Korisnički interfejs Web aplikacije mora da bude optimizovan za sledeće Web čitače:

* Internet Explorer 6+
* Opera 8+
* FireFox (Mozilla)
* Google Chrome

## Zahtevi u pogledu performansi

Nema posebnih zahteva u pogledu performansi sistema.

## Zahtevi u pogledu okruženja

Nema posebnih zahteva u pogledu okruženja.

# Dokumentacija

U ovom odeljku su opisani zahtevi u pogledu dokumentacije koju treba pripremiti za Gde je moj ljubimac? projekat.

## Korisničko uputstvo

Sistem će biti intuitivan za korišćenje i neće posedovati štampano korisničko uputstvo.

## *Online* uputstvo

Potrebno je obezbediti *online* uputstvo za neke od naprednijih funkcionalnosti sistema. Online uputstvo treba koncipirati kao podršku za obavljanje odgovarajućih aktivnosti.

## Uputstvo za instalaciju i konfigurisanje

Uputstvo za instalaciju i konfigurisanje serverskog dela sistema će sadržati:

* Zahteve u pogledu instaliranog softvera
* Instrukcije za instaliranje sistema i kreiranje baze podataka
* Uputstvo za konfigurisanje portala

## Pakovanje proizvoda

Proizvod ne zahteva posebno pakovanje jer nije namenjen širokom tržištu.